作者：王奕
词牌/韵律：西河

paragraphs: 江左地。
兴亡旧恨谁记。
腥风不搅洛山云，怒涛怎起。
泪眶历落泫新亭，碑趺犹卧江际。
古今事，天莫倚。
废兴元有时系。
女墙月色自荒荒，尽平寸垒。
舞台歌谢草痕深，青溪弥望烟水。
马蹄杂遝锦绣市。
认乌衣六朝，东巷西里。
景物已非人世。
但长干铁塔，岿然相对。
檐铃嘈囋薰风里。